משה זרטל

משה (מְיֶיטֶק) זֶרטָל (זילברטל) (27 בפברואר 1909 – 12 במרץ 1993) היה ממנהיגי "השומר הצעיר" בוורשה ובארץ ישראל, מבקר ספרות, עיתונאי ועורך. איש קיבוץ עין שמר מעלייתו לארץ ועד מותו.

ביוגרפיה
זרטל נולד בשם מייטק (משה) זילברטל בשנת 1909 בעיר ורשה שבפולין. קיבל חינוך עברי וכללי, ולמד באוניברסיטת ורשה. משנת 1919 היה פעיל תנועת הנוער הציונית הסוציאליסטית "השומר הצעיר" בעירו. כתב בעיתוני התנועה ובעיתונות העברית והפולנית.

בשנת 1932 עלה לארץ ישראל והיה לחבר קיבוץ עין שמר.
בעת מלחמת העולם השנייה התנדב לשורות הבריגדה היהודית. את יומנו ורשימותיו במלחמה פרסם בספר "דרכים ופגישות" (1947).
מילא תפקידים מרכזיים בקיבוץ הארצי והיה מפעילי מפ"ם.
בראשית שנות ה-50 כיהן כמזכיר קיבוץ עין שמר.

במקביל המשיך לפרסם ביקורת ספרות. עוד מימיו הראשונים של העיתון "על המשמר" היה  ממשתתפיו הקבועים.

זרטל נפטר בקיבוצו בשנת 1993.

בנו אדם זרטל היה ארכאולוג, פרופסור לארכאולוגיה של ארץ ישראל והמזרח הקדום באוניברסיטת חיפה (בנו של אדם, אמרי זרטל, הוא מעצב גרפי ומעצב עטיפות ספרים בעל שם).
בתו עדית זרטל (נולדה ב-1945) היא היסטוריונית החוקרת את השואה, הציונות ומדינת ישראל, מרצה בכירה להיסטוריה בבית הספר לממשל שבמרכז הבינתחומי הרצליה וכן עיתונאית לשעבר.

פרסומיו

ספרים
 מ’ זילברטל, במחיצתו של יאנוש קורצ’אק: (פרקי זכרונות), מרחביה: הקיבוץ הארצי השומר הצעיר (ספרית פועלים: 'דורון'), 1944. (מהדורה ב מורחבת: מרחביה: ספרית פועלים, 1962.)
 משה זילברטל, דרכים ופגישות, מרחביה: הקיבוץ הארצי השומר הצעיר (ספרית פועלים: 'לכל'), 1947. (דפי יומן ורשימות חייל בחטיבה היהודית הלוחמת)
 משה זילברטל, "תנועתנו בימים אלה",‫ מרחביה: השומר הצעיר, 1950. (חוברת)
 משה זרטל, אמנים יהודים: חיים יהודיים, מרחביה: ספרית פועלים ('השכלה וחנוך') בשיתוף קרן וינפר-מורגנשטרן, תש"ל 1970.
 משה זרטל, קן נעורים: פרקי השומר-הצעיר בוארשה, 1913–1943, תל אביב: ספרית פועלים; מורשת - בית עדות על שם מרדכי אנילביץ, תש"ם 1980.

בעריכתו ובהשתתפותו
 משה זילברטל (עורך), החינוך השומרי: קובץ חינוכי של השומר הצעיר 1938-1913, ורשה: הוצאת ההנהגה העליונה להסתדרות השומר הצעיר העולמית, תרצ"ט 1939.
 משה זילברטל (עורך), ברית המועצות; תרגום: ל. אדיב [אחרים],‫ מהדורה ב, מרחביה: הקיבוץ הארצי השומר הצעיר, 1941. (קובץ ובו ארבעה מדורים: "כבלים"; "מהפכה"; "ששית עולם סוציאליסטית"; "בהגנה")
 עזריאל אוכמני, משה זרטל (עורכים), אנשים ושורשים: סיפורו של קיבוץ ... תרפ"ז-תשכ"ז – 40 שנה להתיישבות, עין שמר: [חמו"ל, תשכ"ז].
 איגנץ (יצחק) פלגי, אנחנו: קובץ רישומים, קיבוץ השומר הצעיר עין שמר 1927–1977; הקדמה: משה זרטל, תל אביב: ספרית פועלים וקיבוץ עין שמר, תשל"ז.
 נתן רפופורט, אנדרטות ופסלים; ערך: צבי זהר; מבואות: מרסל ז'ימון , משה זרטל, מרחביה: הקיבוץ הארצי השומר הצעיר (ספרית פועלים: 'המדור לאמנות'), 1958.

ממאמריו
 'יאנוש קורצ’אק, במלאת 100 שנים להולדתו', בתפוצות הגולה יט, 85–86 (1978) 159-163.
 'לשון הבמה של אברהם שלונסקי', מאזנים מד (תשל"ז), 131–138.
 'בטרם', בתוך: יוסף שמיר (עורך), השומר הצעיר בפולין 1913–1950: קובץ מסות ותעודות, גבעת חביבה: מתח; ספרית פועלים, תשנ"א 1991, עמ' 52–66.

לקריאה נוספת
 'זרטל (זילברטל), משה', בתוך: יעקב שביט, יעקב גולדשטיין וחיים באר (עורכים), לקסיקון האישים של ארץ-ישראל: 1799-1948, תל אביב: עם עובד, 1983, עמ' 207.

קישורים חיצוניים
 
 משה זרטל באתר WorldCat
 דיוקנו, בבלוג של קיבוץ עין שמר
 משה זרטל (מיטק): סופר ומבקר, בבלוג של קיבוץ עין שמר
 

מפרי עטו:

הערות שוליים

בוגרי השומר הצעיר
אנשי העלייה החמישית
לוחמי הבריגדה היהודית
מבקרי ספרות ישראלים
עין שמר: אישים
פעילי מפ"ם
סגל על המשמר
אישים הקבורים בעין שמר
ישראלים שנולדו ב-1909
ישראלים שנפטרו ב-1993